7,92 × 57 mm Mauser

DoareDoare douilhezkreuzenn (stummoù deveret gant bourledoù), boutailhDoare skeiñe-kreizBro orinMuzulioùØ bannadell8,22 mmØ trogleuziñ7,89 mmØ kolier9,08 mmØ skoaz10,95 mmØ korf an douilhez11,94 mmØ strad11,95 mmTevder ar strad1,30 mmHirder an douilhez57 mmHirder ar gartouchenn82 mmPerzhioù allPouez ar vannadell9 - 12,7 gTizh ar boled V0800 - 920 m/sEnergiezh ar vannadell3.809 - 4.096 JEmorsLRLezennRummad e Bro-C'hallC
Ar munision 7,92 × 57 mm, anvet ivez 8 mm Mauser, 8 × 57i (i evel Infanterie) pe 8 × 57 is hervez stumm he boled, zo ur gartouchenn alaman evit an armoù-skoaz ijinet gant an embregerezh Mauser etre 1886 ha 1888 ha dibabet e 1889 evel munision ar fuzuilh nevez Gewehr 88 dindan an anv M/88 pe Patrone 88 MALFATTI René, Manuel de Rechargement N°6, Crépin-Leblond, 2004, ISBN 2-7030-0235-1, p. 159. Implijet e voe ar munision-mañ e kalz armoù alaman brudet eus hanterenn gentañ an  kantved evel ar mindrailherezioù MG 08/15 hag MG 42, ar fuzuilh-vindrailher FG 42 pe ar garabinenn Karabiner 98k.

 Istor 
Ar 7,92 × 57 mm a oa ar gartouchenn alaman kentañ oc'h ober gant poultr hep moged, met e stumm kentañ (1888) a oa ront beg e voled c'hoazh (round nose).

Anvet e vez peurliesañ 8 × 57 mm, 8 × 57i pe 8 mm Mauser dre aezamant.

Goude ma vije bet choazet ar munision evit ar fuzuilh Gewehr 88 e komprenas pennoù-bras an arme alaman e oa ret tennañ gounid eus an tizhoù uhel a c'halle bezañ tizhet gant ar poultr hep moged en ur lakaat beg bannadell ar gartouchenn da vezañ begek. Urzh a roas ar stad alaman da sevel ur gartouchenn nevez diwar ar 7,92 × 57 mm. E 1905 e voe savet ar munision nevez hag ouzhpennet un s d'e anv (8×57is) evit resisaat e oa begek ar vannadell (Spitzgeschoss). A-wechoù e vez treuzskrivet 8×57js dre fazi, o vezañ e oa tost a-walc'h an i hag ar j er skritur alaman. Diwar neuze eo bet implijet an termen Spitzer evit ober anv eus an holl voledoù begek.thumb|Kartouchennoù sportoù tennañ 8 × 57 JRS (gant ur bourled, a-gleiz) hag 8 × 57 JS (a-zehoù).|kleizSkañvoc'h e oa ar vannadell nevez (9,9 gram e-lec'h 14,6 gram), ha disheñvelderioù all a voe degaset : kemmet e voe un tammig stumm an douilhez ha kresket ar c'hementad poultr enni.  N'hall ket bezañ implijet an daou vunision (8×57i ha 8×57is) er memes arm neuze.

Stummoù gant bourledoù a voe deveret eus an 8×57i ha deus an 8×57is, evit bezañ implijet er fuzuilhoù drilling. Al lizherenn r (evit rimmed) a voe ouzhpennet d'o anv neuze (8×57ir hag 8×57irs) MALFATTI René, Manuel de Rechargement N°6, Crépin-Leblond, 2004, ISBN 2-7030-0235-1, p. 161. 

 Implij 
Goude bezañ bet implijet e kalz armoù-brezel alaman e hanterenn gentañ an  kantved e vez implijet ar 8×57 bremañ e bed ar chase evit ar jiboez bras, pe e bed ar sportoù tennañ, dreist-holl en TAR (Tennañ gant Armoù Reoliek) pe evit tennañ pell.

 Liammoù diavaez 
  Taolenn an 8×57is war lec'hienn ar CIP

 Daveennoù 
  Pajenn an 8×57jrs war lec'hienn bannouriezh Joël Serre

Rummad:Kalibroù armoù-tan
Rummad:Munisionoù-chase
Rummad:Munisionoù Alamagn